На основу члана 16. став 2., члана 24. и 41. Покрајинске скупштинске одлуке о покрајинској управи ("Службени лист АПВ", број 37/2014), а у вези са чланом 10. Покрајинске скупштинске одлуке о буџету Аутономне покрајине Војводине за 2016. годину („Службени лист АПВ”, број: 54/15), покрајински секретар за енергетику и минералне сировине доноси:

**ПРАВИЛНИК**

**О ДОДЕЛИ БЕСПОВРАТНИХ ПОДСТИЦАЈНИХ СРЕДСТАВА ЗА СУФИНАНСИРАЊЕ РЕАЛИЗАЦИЈЕ ПРОЈЕКАТА КОРИШЋЕЊА БИОМАСЕ ЗА ПРОИЗВОДЊУ ТОПЛОТНЕ ЕНЕРГИЈЕ У ЈАВНИМ УСТАНОВАМА**

**Број: 115-401-806/2016-04 од 23. фебруара 2016.године**

**Опште одредбе**

**Члан 1.**

Овим Правилником прописује се намена средстава, поступак додељивања средстава, критеријуми за доделу средстава и друга питања од значаја за реализацију програма Покрајинског секретаријата за енергетику и минералне сировине доделом бесповратних подстицајних средстава за суфинансирање пројеката јавних установа са територије Аутономне покрајине Војводине у циљу реализације пројеката коришћења биомасе за производњу топлотне енергије у јавним установама[[1]](#footnote-1). Средства се додељују јавним установама чији је оснивач Република Србија, Аутономна покрајина Војводина, односно јединица локалне самоуправе, са седиштем на територији АП Војводине.

Средства се додељују јавним установама у циљу реализације пројеката увођења обновљивих извора енергије које те установе користе.

Средства су обезбеђена у Буџету Аутономне покрајине Војводине за 2016. годину и воде се на посебном буџетском разделу у Покрајинском секретаријату за енергетику и минералне сировине (у даљем тексту: Секретаријат).

**Намене за које се могу користити бесповратна подстицајна средства**

**Члан 2.**

Бесповратна подстицајна средства која се додељују јавним установама из члана 1. овог Правилника, могу се користити за суфинансирање реализације пројеката коришћења биомасе за производњу топлотне енергије у јавним установама, и то за:

А) набавку и монтажу нових постројења (котлова) за сагоревање биомасе са пратећим инсталацијама (димњаци, систем за аутоматизовано или полуаутоматизовано ложење, цевоводи, арматура, бојлери, акумулатори топлоте, циркулационе пумпе, експанзиони судови и остала пратећа машинска и електро опрема);

Б) адаптацију постојећих система за грејање, који производе топлотну енергију из фосилих горива (земни гас, мазут, лако уље, електрична енергија, угаљ и сл.) и додавање новог котловског постројења за примарно коришћење биомасе у енергетске сврхе, које ће бити умогућности да ради као водеће или у случају потребе ради паралелно са постојећим котловима, уколико исти задовољавају у техничком смислу.

У цену постројења наведених под тачком А) и Б) става 1 овог члана, улазе и неопходни пратећи електро радови за аутоматизован или полуаутоматизован рад котловског постројења, како би се омогућио аутономан или комбинован рад у случају потребе (недостатак горива, квар на уређајима итд.)

**Средства која се додељују не могу се користити за:**

1. све врсте грађевинских радова;
2. куповину половне опреме и материјала;
3. порезe, укључујући и порез на додату вредност;
4. царинске, увозне и остале врсте административних такси;

**Циљеви пројеката**

**Члан 3.**

Бесповратна подстицајна средства која се додељују могу се користити за суфинансирање реализације пројеката коришћења биомасе у енергетске сврхе у јавним установама из члана 1. овог Правилника, на територији Аутономне Покрајине Војводине са циљем:

* уградње енергетски ефикасније опреме за коришћење биомасе у енергетске сврхе, ради смањења трошкова за енергију и енегренте;
* смањења увозне зависности коришћења фосилних горива;
* повећања енергетске самосталности у наведеним установама;
* смањења емисије штетних гасова у околину;
* афирмације коришћења обновљивих извора енергије;
* ревитализације постојећих система за грејање у наведеним установама.

**Конкурс за доделу средстава**

**Члан 4.**

Бесповратна подстицајна средства се додељују на основу конкурса. Целокупни текст конкурса се објављује у ''Службеном листу Аутономне покрајине Војводине'' и на интернет страници Покрајинског секретаријата за енергетику и минералне сировине <http://www.psemr.vojvodina.gov.rs/>, као и у једном од дневних гласила које се дистрибуира на целој територији Аутономне Покрајине Војводине.

**Обавезни елементи текста конкурса су:**

1. укупна висина средстава која се додељују по конкурсу;
2. максималан износ средстава који се додељује за реализацију пројекта;
3. намена средстава;
4. циљеви пројеката;
5. услови за учешће на конкурсу и документација која се подноси уз пријаву;
6. рок за пријаву на конкурс;
7. начин аплицирања;
8. поступак одлучивања по конкурсу;
9. закључивање уговора са корисницима којима су додељена средства у складу са одлуком;

и други подаци који су од значаја за реализацију конкурса.

**Право учешћа на конкурсу и документација која се подноси**

**Члан 5.**

Право учешћа на конкурсу имају јавне установе са седиштем на територији Аутономне Покрајине Војводине, чији је оснивач Република Србија, Аутономна покрајина Војводина или јединица локалне самоуправе (општина/град) са територије Аутономне покрајине Војводине.

**Документација која се подноси на конкурс**[[2]](#footnote-2):

1. Попуњена, потписанаи печатом оверенаПријава за учешће на Конкурсу (преузима се са сајта Секретаријата, www.psemr.vojvodina.gov.rs);
2. Потврда о регистрацији (извод из одговарајућег регистра);
3. Фотокопија решења о пореском индентификационом броју;
4. Фотокопија картона депонованих потписа;
5. Број рачуна отвореног код Управе за трезор;
6. Уверење Пореске управе да је измирио доспеле порезе и доприносе и уверења надлежне локалне самоуправе да је измирио обавезе по основу изворних локалних прихода, не старији од 30 дана од дана објављивања конкурса;
7. Идејни машински и пратећи електро пројекат нове котларнице на биомасу са предмером и предрачуном (уколико се реализује део/фаза пројекта, неопходно је доставити предмер и предрачун за тај део/фазу пројекта, који ће се реализовати након доделе средстава), у складу са одредбама важећег Закона о планирању и изградњи;
8. Кратак извод из студије оправданости или техно-економске анализе исплативости уградње новог котла; у изводу мора бити дата укупна годишња потрошња топлотне енергије са постојећим и новим решењем (у kWh), укупна годишња уштеда топлотне енергије применом новог решења (у kWh и у %), укупна годишња емисија СО2 са постојећим и новим решењем (у тонама), укупно годишње смањење емисије СО2 применом новог решења (у тонама и у %), укупна вредност инвестиције као и период отплате инвестиције;
9. Изјава подносиоца захтева да нема неизмирених обавеза према Секретаријату, по основу раније потписаних уговора, чији је рок за реализацију истекао (образац Изјаве се налази на сајту Секретаријата);
10. Изјава да се против подносиоца захтева не води кривични поступак (образац Изјаве се налази на сајту Секретаријата);
11. Изјава о досадашњем коришћењу средстава Покрајинског секретаријата за енергетику и минералне сировине у последње 3 године (образац Изјаве се налази на сајту Секретаријата);
12. Изјава подносиоца захтева (образац Изјаве се налази на сајту Секретаријата);
13. да су, уз средства добијена по овом Конкурсу, обезбеђена/биће обезбеђена преостала финансијска средства за реализацију пројекта;
14. да ће се наменски и у складу са важећом законском регулативом (Закон о буџетском систему, Закон о јавним набавкама и др.) утрошити додељена средства;
15. да ће се Секретаријату достављати извештаји у складу са уговорним обавезама;
16. Средство финансијског обезбеђења којим подносилац пријаве обезбеђује испуњење својих уговорних обавеза НЕ ПОДНОСИ СЕ УЗ ПРИЈАВУ

(Подносилац пријаве коме је додељен уговор је дужан да, приликом закључења уговора, достави средство финансијског обезбеђења).

Секретаријат задржава право да од подносиоца пријаве, према потреби, затражи додатну документацију и информације.

Пријава и приложена документација не враћају се подносиоцима.

**Члан 6.**

Пријаве на Конкурс могу се поднети лично, предајом писарници покрајинских органа управе у Новом Саду, Булевар Михајла Пупина бр. 16, или се упућују поштом,обавезно у писаној форми, искључиво на конкурсним обрасцима, који се могу преузети у Секретаријату или са интернет презентације (сајта) Секретаријата. Образац пријаве се подноси оверен и потписан од стране овлашћеног лица подносиоца пријаве у затвореној коверти са назнаком ''НЕ ОТВАРАТИ'' и називом конкурса.

**Поступање са пријавама које се не сматрају уредним**

**Члан 7.**

Комисија неће узимати у разматрање пријаве које се не сматрају уредним и то:

* неблаговремене пријаве (пријаве које су поднете након истека рока предвиђеног у конкурсу)
* недопуштене пријаве (пријаве поднете од стране неовлашћених лица и субјеката који нису предвиђени конкурсом, односно оне које се не односе на конкурсом предвиђене намене)
* непотпуне и неразумљиве пријаве (пријаве уз које нису приложени сви потребни докази, пријаве које су непотписане, са непопуњеним рубрикама и неуписаним захтеваним бројчаним вредностима у табели са критеријумима, попуњене графитном оловком, пријаве послате факсом или електронском поштом (e-mail), пријаве које нису поднете на одговарајућем обрасцу, без одговарајућег броја рачуна отвореног код Управе за трезор, које садрже неразумљиве и нечитке податке).

**Неће се такође узимати у разматрање пријаве** оних субјеката који су користили средства Покрајинског секретаријата за енергетику и минералне сировине, а у случају истека уговореног рока нису поднели Покрајинском секретаријату за енергетику и минералне сировине финансијске и друге обавезне извештаје о утрошку додељених средстава.

**Одлучивање о додели средстава**

**Члан 8.**

Покрајински секретар за енергетику и минералне сировине (у даљем тексту: Покрајински секретар) решењем образује посебну конкурсну комисију за преглед пријава са приложеном документацијом и израду предлога за доделу средстава (у даљем тексту: Комисија). Чланови Комисије се именују из редова запослених у Секретаријату, а могу бити ангажовани и еминентни стручњаци из области за коју је расписан Конкурс.

Покрајински секретар разматра предлоге Комисије за доделу средстава и доноси одлуку о додели средстава корисницима. Ова одлука је коначна и против ње се не може уложити правни лек.

Одлука о додели средстава корисницима (резултати конкурса) објављује се на званичној интернет адреси Секретаријата.

**Критеријуми за доделу средстава**

**Члан 9.**

Приликом доношења одлуке о додели средстава крајњим корисницима, врши се бодовање пристиглих пријава, уз примену следећих **критеријума:**

|  |  |
| --- | --- |
| 1. **Специфична вредност инвестиције изражена у дин/KW** | |
| Специфична вредност ≤20.000,00 дин/ kW | **10 бодова** |
| 20.000,00 <Специфична вредност ≤ 30.000,00 дин/kW | **8 бодова** |
| 30.000,00 <Специфична вредност ≤ 40.000,00 дин/kW | **6 бодова** |
| 40.000,00 <Специфична вредност ≤ 50.000,00 дин/kW | **4 бода** |
| 50.000,00 <Специфична вредност ≤ 60.000,00 дин/kW | **2 бода** |
| Специфична вредност >60.000,00 дин/kW | **Пријава се неће разматрати** |
| 1. **Очекивана финансијска уштеда за трошкове набавке енергента у % на годишњем нивоу** | |
| Уштеда >40% | **10 бодова** |
| 35% < Уштеда ≤ 40% | **8 бодова** |
| 30% < Уштеда ≤ 35% | **6 бодова** |
| 25% < Уштеда ≤ 30% | **4 бода** |
| 20% ≤ Уштеда ≤ 25% | **2 бода** |
| Уштеда < 20% | **Пријава се неће разматрати** |
| 1. **Број корисника у установи** | |
| број корисника≥ 300 | **10 бодова** |
| 200 ≤ број корисника< 300 | **8 бодова** |
| 70≤ број корисника<200 | **6 бодова** |
| 40 ≤ број корисника<70 | **4 бода** |
| број корисника<40 | **2 бода** |
| 1. **Учешће сопствених средстава подносиоца пријаве (БЕЗ ПДВ-а)** | |
| Учешће ≥ 50% | **10 бодова** |
| 40% ≤ Учешће < 50% | **8 бодова** |
| 30% ≤ Учешће < 40% | **6 бодова** |
| 20% ≤ Учешће < 30% | **4 бода** |
| Учешће < 20% | **Пријаве се неће разматрати** |
| 1. **Степен корисности котла** | |
| Степен корисности ≥ 85 % | **10 бодова** |
| 80% ≤ Степен корисности < 85 % | **8 бодова** |
| 70% ≤ Степен корисности < 80 % | **4 бода** |
| Степен корисности < 70 % | **Пријаве се неће разматрати** |
| 1. **Период отплате инвестиције** | |
| Период отплате < 4 године | **10 бодова** |
| 4 ≤ Период отплате <6 година | **8 бодова** |
| 6 ≤ Период отплате < 8 година | **6 бодова** |
| 8 ≤ Период отплате < 10 година | **4 бодова** |
| 10 ≤ Период отплате < 12 година | **2 бодова** |
| Период отплате ≥ 12 година | **Пријава се неће разматрати** |
| 1. **Активно дневно време коришћења установеу току грејне сезоне** | |
| Време коришћења >20 h | **10 бодова** |
| 10< Време коришћења ≤ 20 h | **7 бодова** |
| Време коришћења ≤ 10 h | **4 бодова** |
| 1. **Висина бесповратних средстава која се траже од Покрајинског секретаријата за енергетику и минералне сировине (БЕЗ ПДВ-а)** | |
| Тражена средства ≤ 2.000.000,00 дин. | **10 бодова** |
| 2.000.000 < Тражена средства ≤ 4.500.000 дин. | **8 бодова** |
| 4.500.000 < Тражена средства ≤ 6.000.000 дин. | **6 бодова** |
| 6.000.000 < Тражена средства ≤ 8.000.000 дин. | **4 бода** |
| 8.000.000 < Тражена средства ≤ 10.000.000 дин. | **2 бода** |
| Тражена средства >10.000.000 динара дин. | **Пријаве се неће разматрати** |
| 1. **Смањење емисије СО2у тонама на годишњем нивоу** | |
| Смањење ≥350 тона | **10 бодова** |
| 200 ≤ Смањење< 350 тона | **7 бодова** |
| 50 ≤ Смањење< 200 тона | **4 бода** |
| Смањење <50 тона | **2 бода** |
| 1. **Досадашње коришћење средстава из буџета Покрајинског секретаријата за енергетику и минералне сировине у последње 3 године (2013.- 2015. године)** | |
| Нису коришћена средства | **10 бодова** |
| Коришћена средства < 4.000.000,00 дин. | **8 бодова** |
| 4.000.000,00 ≤ Коришћена средства < 6.000.000,00 дин. | **6 бода** |
| 6.000.000,00 ≤ Коришћена средства < 8.000.000,00 дин. | **4 бода** |
| 8.000.000,00 ≤ Коришћена средства < 10.000.000,00 дин. | **2 бода** |
| Коришћена средства ≥ 10.000.000,00 дин. | **1 бод** |
| 1. **Степен развијености јединице локалне самоуправе[[3]](#footnote-3)** | |
| **IV група:** чији је степен развијености ЈЛС испод 60% републичког просека | **10 бодова** |
| **IIIгрупа:**чији је степен развијености ЈЛС у распону од 60% до 80% републичког просека | **8 бодова** |
| **II група:** чији је степен развијености ЈЛС у распону од 80% до 100% републичког просека | **6 бодова** |
| **I група:** чији је степен развијености ЈЛС је изнад републичког просека | **4 бода** |

**Уговор о додели средстава**

**Члан 10.**

Одлуком о додели средстава утврдиће се појединачни износи средстава по кориснику.

Након доношења одлуке о додели средстава Покрајински секретар закључује са корисником средстава уговор о додели средстава.

**Обавезни елементи уговора су:**

* подаци о кориснику
* износ додељених средстава
* намена за коју се додељују средства
* период на који се закључује уговор
* обавезе корисника средстава
* извештаји који се подносе Секретаријату
* остали елементи од значаја за реализацију уговорених активности

**Праћење извршавања уговора**

**Члан 11.**

Корисник средстава је обавезан да Секретаријату поднесе извештаје (наративни-описни и финансијски) о реализацији пројекта и наменском и законитом утрошку средстава (у даљем тексту: Извештај), најкасније у року од 15 дана од уговореног рока утврђеног за реализацију пројекта, са припадајућом документацијом.

Финансијски извештај мора да садржи доказе о утрошеним средствима, са комплетном документацијом којом се оправдава наменско и законито коришћење добијених средстава, као и преосталих средстава потребних за реализацију пројекта (документацију о спроведеном поступку јавних набавки,изводе из Управе за трезор, фактуре, уговоре, и другу финансијску документацију) овереном од стране овлашћених лица.

Давалац средстава задржава право да од Корисника средстава, према потреби, затражи додатну документацију и информације.

Административну контролу Извештаја спроводи Секретаријат, контролом извршења уговорних обавеза и Извештаја са приложеним документима.

Покрајински секретар решењем образује посебну комисију из редова запослених у Секретаријату за вршење мониторинга и непосредне контроле реализације Пројеката.

**Члан 12.**

Средства из буџета Аутономне покрајине Војводине која су предмет уговора, подлежу контроли примене закона у области материјално-финансијског пословања и наменског и законитог коришћења средстава, коју обавља служба буџетске инспекције Аутономне покрајине Војводине.

Корисници средстава дужни су да служби буџетске инспекције омогуће несметану контролу наменског и законитог коришћења средстава по предмету уговора.

**Члан 13.**

Корисници средстава по јавном конкурсу дужни су да код свих јавних публикација и објављивања о активностима, мерама и програмима које се финансирају и суфинансирају по јавном конкурсу наведу да је у финансирању и суфинансирању истих учествовала Аутономна покрајина Војводина, Покрајински секретаријат за енергетику и минералне сировине.

**Завршне одредбе**

**Члан 14.**

Даном ступања на снагу овог Правилника престаје да важи Правилник о додели бесповратних подстицајних средстава за суфинансирање реализације пројеката коришћења биомасе за производњу топлотне енергије у јавним установама број: 115-401-4523/2015-04 од 11.08.2015.године.

Овај Правилник ступа на снагу даном доношења.

**ПОКРАЈИНСКИ СЕКРЕТАР**

**мр Ненад Станковић, дипл.инж.ел.**

1. ***Јавнеустанове***суустановезаобезбеђивањеостваривањаправаутврђенихзаконом и остваривањадругогзакономутврђеногинтереса у области: образовања, науке, културе, физичкекултуре, ученичког и студентскогстандарда, здравственезаштите, социјалнезаштите, друштвенебриге о деци, социјалногосигурања, здравственезаштитеживотиња и јавногинформисањанајезициманационалнихмањина (Закон о јавним службама“Сл.гласник РС”, бр.42/91 и 71/94) [↑](#footnote-ref-1)
2. Препоручује се да документација буде достављена у регистратору, на начин да чини целину са страницама означеним њиховим редним бројем и увезана на начин да се онемогући накнадно вађење и уметање листова [↑](#footnote-ref-2)
3. Уредба о утврђивању јединствене листе развијености региона и јединица локалне самоуправе за 2014. годину („Сл. Гласник РС”, бр. 104/2014) [↑](#footnote-ref-3)